تاغوور ئویشێد: وێنەگردن یاد روشناییە، ک سایکی کریەسەیە وەر.پارسای وێنەگر فەڕەنسییگە لە بنچینەی هینگاری، قەیری لە قوتابخانەیل هونەر دی، بەڵکم وەتوانا بوی لە دروس کردن جیهانیگ سیڕیاڵی، لە ژیان هونەریی فرە تابلۆی فۆتۆگرافی ئەنجام دا، لە ساڵ ١٩٣٢ تا ١٩٦٠ ولەژیر بڕیگ ناونیشان، لەلیان؛ (پاریس وە شەو) ، ( کامیرایگ لە پاریس)، ( گرافیتیگ لە پاریس).پراسای لە یەکەم بڕ وێنەگانی (پاریس وەشەو) بەناوبانگەو بوی، ک نیشان شارەگە دەێد. گرتەگان وەزانایی وردیگ هەڵبژیرێد، جوی گرتەیل گەیاکەرەیل، سێرک، دویەتەیل شەو، وئەو ژیان قەرەباڵغە لە شار پاریس، وەتوانا بوی لە کارەیل تەکنیکی سەخت وە کامیرا، لە ساڵەیل سییەگان شەوانە گەردیادە ناو شاەرگە، چ وەتەنیا، چ وەل برادەرەیلی لە نویسەرەیل جوی ( هینڕی میلەر یا ریمون کۆینۆ).
